બોડેલી: એક જ પરિવારના 7 બાળકોની અંતિમ યાત્રા નીકળી, ગામ આખું હીબકે ચઢ્યું | 7 Children Died In Accident Panchmahal - Central Gujarat | I Am Gujarat
Gujarati News Central Gujarat બોડેલી: એક જ પરિવારના 7 બાળકોની અંતિમ યાત્રા નીકળી, ગામ આખું હીબકે...
બોડેલી: એક જ પરિવારના 7 બાળકોની અંતિમ યાત્રા નીકળી, ગામ આખું હીબકે ચઢ્યું
Updated: Aug 12, 2018 19:49 pm IST
1/11એક જ પરિવારના 7 બાળકોની અંતિમ યાત્રા નીકળી
પંચમહાલમાં જાંબુઘોડા રોડ પર શનિવારે રાત્રે થયેલા અકસ્માતમાં મોતને ભેટેલા 7 બાળકોના એક સાથે જનાજા ઉઠતા ગામ આખું હિબકે ચઢ્યું હતું. એક જ પરિવારના સાત બાળકોના મોતથી બોડેલી ગામમાં ગમગીની છવાઈ ગઈ હતી. જેને લઈને બોડેલીના બજારમાં વેપારીઓ દ્વારા સ્વૈચ્છીક બંધ પાળવામાં આવ્યો હતો અને ગામલોકો અંતિમ યાત્રામાં મોટી સંખ્યામાં જોડાયા હતા.
2/11કારનું ટાયર નીકળી જતા સર્જાયો હતો અકસ્માત
ઘટના મુજબ મૂળ છોટા ઉદેપુરના બોડેલી ગામના ખત્રી પરિવારના દસ જેટલા સભ્યો ઈન્ડિકા કારમાં સવાર થઈ હાલોલ સ્થિત સંબંધીને ત્યાં આવ્યા હતા. જે બાદ મોડી રાત્રે બોડેલી પરત ફરતા ભાટ પાટિયા પાસેના વળાંકમાં ઈન્ડિકા કારનું પાછલું વ્હીલ નીકળી જતા ચાલકે સ્ટેરિંગ પર નો કાબૂ ગુમાવ્યો હતો. જેના કારણે બેકાબૂ કાર રોડ સાઈડમાં આવેલા 12 ફૂટ ઊંડા નાળામાં ખાબકી હતી. બનાવને પગલે સ્થાનિકો દોડી આવ્યા હતા અને બચાવ કાર્ય શરૂ કરી ચાલક સહિત ત્રણ લોકોને બચાવી લીધા હતા.
3/11ડ્રાઈવર સહિત 3 લોકો ઈજાગ્રસ્ત
ઉલ્લેખનીય છે કે પંચમહાલ જિલ્લાના હાલોલ તાલુકાના ભાટ પાટિયા પાસે મોડી રાત્રે ઇન્ડિકા કાર ને અકસ્માત નડતા એકજ પરિવારના 7 બાળકો ના ઘટનાસ્થળે મોત નિપજ્યા હતા. અકસ્માતમાં ડ્રાઈવર સહિત ત્રણ લોકો ઈજાગ્રસ્ત થતા ઈમરજન્સી 108 દ્વારા સારવાર માટે નજીકની હોસ્પિટલ ખસેડવામાં આવ્યા હતા.